אלמה הרננדז

אלמה הרננדז (באנגלית: Alma Hernandez; נולדה ב-11 באפריל 1993) היא פוליטיקאית יהודייה-אמריקאית המכהנת כחברת המפלגה הדמוקרטית בבית הנבחרים של אריזונה עבור המחוז ה-20. הרננדז נבחרה ב-2018 לרשת את מקאריו סלדאט . היא הייתה האישה הצעירה ביותר שנבחרה לבית הנבחרים של אריזונה.Arizona lawmaker Alma Hernandez appears as model in advertisements for clothing brand ELOQUII

 ביוגרפיה 
הרננדז היא ילידת טוסון, אריזונה, למדה באוניברסיטת אריזונה לפני שעבדה כרכזת התוכנית של Bridging the Gap, תוכנית המסייעת לנשים החיות עם איידס.

בגיל 14, כשהייתה תלמידה בתיכון סאניסייד, הרננדז הותקפה על ידי שני בוגרים בני 19 מחוץ לבית הספר, ולאחר מכן גם הותקפה גם על ידי קצין משאבי בית הספר שהתערב. היא נותרה עם נזק בעמוד השדרה.AZ Rep. Hernandez wins de-escalation training for school cops, by Phyllis Braun, at JewishAZ.com; published July 2, 2019; retrieved January 3, 2023

 קריירה פוליטית 
ב-29 באוגוסט 2018, הרננדז סיימה במקום השני, בבחירות המקדימות של המפלגה הדמוקרטית למחוז המחוקק השלישי, מה שאיפשר לה להתקדם לבחירות לבית הנבחרים של אריזונה. היא נבחרה ב-6 בנובמבר 2018.Arizona House of Representatives elections, 2018

ההישג הראשון שלה כנבחרת ציבור, ביולי 2019, היה אישור,The Hill's Latina Leaders to Watch 2019. The Hill בתמיכה דו-מפלגתית, של הסכם ליזום הכשרת חובה, בנושא התערבות במשבר והפחתת הסלמה, עבור קציני משאבי בתי הספר. ב-6 ביולי 2021. הצעת חוק בחסות הרננדז המחייבת חינוך בנושא השואה, בבתי ספר ציבוריים באריזונה, התקבלה על ידי בית המחוקקים של המדינה. בכך הפכה אריזונה, למדינה ה-16 של ארצות הברית, ההופכת חינוך בנושא שואה לחובה.Arizona passes Holocaust education bill despite antisemitism definition debate. Pittsburg Jewish Chronicle

באפריל 2023, הרננדז הייתה אחת מ-5 דמוקרטים בבית הנבחרים, שהצביעו בעד לעקוף את ה-וטו שהטילה המושלת קייטי הובס על הצעת חוק שהייתה אמורה לחקור מכירה של "מזונות קוטג" (HB2509) והתפרסמה בשם "חוק טמאלה". ביטול הווטו נכשל ב-5 קולות, כאשר 12 דמוקרטים שינו את הצבעתם. הרננדז אמרה שהנאמנות שלה הייתה "לאריזונה, לא להובס" בראיון לעיתון אריזונה מירור.

 עמדות 
 קהילה יהודית 
הרננדז עבדה כמתאמת של המועצה ליחסי הקהילה היהודית של טוסוןMeet the Mexican-American Jew running for office on Arizona’s southern border. Times of Israel והייתה מעורבת בפעילות השדולה הפרו-ישראלית בבתי הקונגרס האמריקניים (איפא"ק).

ב-18 במאי 2021 נופצה בסלע אחת מדלתות קהילת 'חברים', אליה שייכת הרננדז, וב-7 ביוני 2021 הושחת בית כנסת חב"ד בטוסון. היא גינתה את שני התקריות בטוויטר.Arrest made after Tucson synagogue spray-painted with swastika, antisemitic slur. KVOA

ב-11 ביולי 2021, הרננדז נאמה בעצרת, שאורגנה על ידי ארגונים יהודיים פרו-ישראליים מול הקפיטול, בעיר וושינגטון, גינתה את האנטישמיות והצהירה על תמיכתה בישראל.Rally in DC denounces anti-Semitism and shows support for Israel בנוסף, בשנת 2021, היא הציגה והעבירה הצעת חוק, להפיכת חינוך בנושא השואה, לחובה באריזונה.

בשנת 2023, בעקבות טבח שבעה באוקטובר, הרננדז הפכה מטרה לפעילים אנטי-ישראלים בשכונת מגוריה. היא הייתה מנהיגה מובילה של הדמוקרטים באריזונה שפעלו נגד ארגונים פרו-פלסטינים.

 הגירה 
הרננדז השתתפה בוועידה ההיספנית של הדמוקרטים הצעירים של אמריקה והשתתפה בעצרות המחאה, על מדיניות ההפרדה המשפחתית, של ממשל טראמפ. היא הקימה קבוצה אקטיביסטית מתקדמת, יחד עם יהודי טוסון, למען צדק חברתי, קבוצה שגם העבירה משלוחים של מצרכי מזון בסיסיים, למשפחות עניות, בעיירת הגבול נוגלס במקסיקו, שממנה הגיעה אמה.

 חיים אישיים 
הרננדז גדלה בבית לא יהודי והתגיירה ב-2015; היא התעניינה בנושאי יהדות במהלך שנות העשרה שלה לאחר שגילתה שסבה מצד אמה היה יהודי. אחותה קונסואלו הרננדס  משמשת גם היא כחברה דמוקרטית, בבית הנבחרים ואחיה דניאל הרננדס הבן  הוא חבר לשעבר בבית הנבחרים של אריזונה ומועמד לקונגרס האמריקאי.

לאחר שנבחרה לבית הנבחרים של אריזונה, היא הוצגה, יחד עם שבע נשים נוספות, במסע פרסום של מותג הבגדים למידות גדולות ELOQUII.

 קישורים חיצוניים 

 פרופיל, באתר Vote Smart
 ביוגרפיה, באתר Ballotpedia

 הערות שוליים 

קטגוריה:אמריקאים ילידי אריזונה
קטגוריה:טוסון: אישים
קטגוריה:גרים
קטגוריה:בוגרות אוניברסיטת אריזונה
קטגוריה:בוגרי אוניברסיטת אריזונה
קטגוריה:חברי בית המחוקקים המדינתי של אריזונה
קטגוריה:פוליטיקאיות יהודיות אמריקאיות
קטגוריה:אמריקאיות שנולדו ב-1993
קטגוריה:אמריקאים שנולדו ב-1993